મહેસાણા : રામોસણા ગામમાં અગાઉના ઝઘડાની અદાવતમાં ખુલ્લી તલવારો સહિતના જીવલેણ હથિયારો સાથે ઘસી ગયેલા ૧૦૦થી વધુનાં ટોળાએ પાન પાર્લર અને બે બાઇકની તોડફોડ કરી આતંક મચાવ્યો હતો તો સામે પક્ષે અન્ય એક ટોળાએ પથ્થર મારો કરતાં આ વિસ્તારમાં કરફયું જેવો માહોલ સર્જાયો હતો.હુમલાના બનાવના ૧૨ કલાક બાદ પણ ભોગ બનનારે પોલીસ ફરિયાદ નોંધાવવાનુ ટાળ્યું હતુ.જોકે, પોલીસને જોઇ ભાગેલી કારના ચાલકે ખેતરેથી ઘરે જઇ રહેલા આધેડને ટક્કર મારતાં આ અંગેનો ગુનો તાલુકા પોલીસ મથકમાં નોંધાયો હતો.